VSA sê beheer van internet op – praag.co.za
Icann, die liggaam wat die ontwikkeling van die net beheer omdat hulle internetadresse soos .org, .net en .com bestuur, het Woensdag aangedui dat hulle hul ooreenkoms met die Amerikaanse regering gaan beëindig.
Dit sal beteken dat die Kaliforniese maatskappy 'n internasionale rol sal speel met die teenwoordigheid van maatskappye en lande buite die VSA.
Icann het voorheen onder die beheer van die Amerikaanse regering gestaan omdat die regering die net beheer het vanweë die onderliggende tegnologie wat rekenaars met mekaar verbind het wat deur hulle beskikbaar gestel is.
Die nuwe fokus gaan egter wees om ander lande meer toegang te gee oor wat aanlyn gebeur. 'n Aanlynweergawe van die Verenigde Nasies waar amptenare die toekoms van veranderinge op die net gaan bespreek is daardeur in die vooruitsig gestel.
Icann se hoof, Rod Beckstrom, en Washingtonvertroueling, sê daar was groeinde kommer dat sekere lande besig was om alternatiewe maniere te kry om Amerikaanse beheer te omseil.
"Daar was gerugte van veelvoudige eksperimente van lande wat die internet gevurk het," sê hy. "Hierdie is 'n belangrike skuif omdat dit die wind uit ons opponenete se seile gaan haal."
Hy sê die veranderinge gaan verreikend wees omdat netgebruikers in die toekoms webadresse met name in Chinees, Arabies en enige ander alfabet sal kan registreer
Nie net China het voorheen gekla oor die VSA se internetbeheer nie, maar ook Europese lande.
Viviane Reding, die EU se kommissaris vir kommuniskasie en media, sê sy is verheug oor Washington se besluit om Icann se sleutelrol aan te pas by die werklikhede van die 21ste eeu.
Sy het gesê as die veranderinge deursigtig en doeltreffend is, gaan dit oor 'n breë front deur gemeenskappe, sakeondernemings en regerings aanvaar word.
Kenners meen dit was 'n uiters veelseggende besluit van die VSA en het internasionale samewerking daadwerklik verhoog.
как правильно проходить полиграфАлександр Фильчаков Васильевич
Skrywer Dan RoodtGepubliseer op 2 Oktober 2009 Kategorieë Internasionale nuusSleutelwoord China, Icann, internet, VSA